**PATVIRTINTA LLAF Tarybos posėdyje**

**2018-11-25**

**Lietuvos lengvosios atletikos federacijos sportininkų licencijavimo tvarka**

Lietuvos lengvosios atletikos federacijos (toliau LLAF) sportininko licenciją (toliau LLAL) įsigyti turi teisę visi Lietuvos Respublikos piliečiai.   
Užsienio šalių piliečiai gali įsigyti LLAL, jei jie yra sporto klubo, LLAF nario, sąraše.  
LLAL suteikiama užpildžius anketą LLAF informacinėje varžybų sistemoje (LAVIS) bei sumokėjus metinį LLAL mokestį.

LLAL suteikiama vieneriems kalendoriniams metams.

Licencijos mokestis

LLAF narystės mokestis metams - **50 €.**

LLAF tarybos nutarimu (2018-11-25) nustatyti licencijos įkainiai:

| **Sportininkas** |  |
| --- | --- |
| Jauniai ir jaunimas | **10 €** LLAF narių sportininkams |
| Suaugę | **20 €** LLAF narių sportininkams |
|  |  |
| Jauniai ir jaunimas  Suaugę  Dalyvio mokestis neturintiems licencijos sportininkams LLAF organizuojamose varžybose (**už vienerias varžybas**) | **20 €** ne LLAF narių sportininkams (individualiai)  **30 €** ne LLAF narių sportininkams (individualiai) |
| Jauniai ir jaunimas | **15 €** |
| Suaugę | **25 €** |

LLAL įsigijimas LAVIS

* LLAF nario atstovas (LLAF narys) prisiregistruoja LAVIS, kurioje tampa administratoriumi ir turi teisę sumokėti LLAL bei administruoti narių sąrašą, teikti paraiškas.
* Administratorius vienu metu gali užregistruoti visus savo sportininkus, įkeldamas excel failą pagal nurodytą formatą.
* Kiekvienas sportininkas, teikdamas paraišką gauti LLAL, pats pasirenka klubą ir/arba sporto mokyklą, kuriai atstovaus einamaisiais kalendoriniais metais. Nariai patys nusprendžia, ar registruosis kiekvienas atskirai, ar juos užregistruos administratorius.
* Administratorius turi teisę perleisti administravimo teisę kitam nariui. Tuomet jis tampa paprastu nariu ir teturi rūpintis savo asmenine licencija.
* Keisti klubą/sporto mokyklą sezono metu galima tik einamaisiais kalendoriniais metais nei vieno karto nestartavus LLAF organizuojamose varžybose (Lietuvos čempionatai, LLAF taurės).
* Kilus nesutarimams dėl sportininko priklausomybės vienam ar kitam klubui, ginčus sprendžia LLAF Arbitražinė grupė.
* Licencijos galiojimo pratęsimas atliekamas kasmet.

Registracijos tvarka

* LAVIS veikia internete, adresu <https://atletika.tmp.lt/>
* SUC, sporto klubų ir kitų organizacijų atstovai registruojasi sistemoje, tampa administratoriumi ir turi teisę administruoti narių sąrašą.
* Administratorius gali perleisti administravimo teisę bet kuriam kitam registruotam nariui.

Sportininkų, turinčių LLAL, teisės

* Nemokamai dalyvauti LLAF organizuojamose varžybose (Lietuvos čempionatuose, LLAF taurės varžybose).
* Naudotis LLAF partnerių pasiūlymais.

Sportininkų, turinčių LLAL, pareigos

* Laiku užsiregistruoti ir susimokėti licencijos mokestį LAVIS..
* Laikytis LLAF varžybų bei čempionatų nuostatų.
* Laikytis LLAF įstatų.
* Savo asmeninės licencijos negali perleisti kitam asmeniui.